Skottelgoedwas-geriewe word voorsien, sowel as 'n gemeenskaplike onderdakbraai. Hierdie area kan ook gebruik word as 'n klein konferensie- / vergaderarea vir korporatiewe besoekers gedurende 'n bosberaad of spanbounaweek. Etes kan ook voorsien word indien vooraf bespreek.
Om te verseker dat alle besoekers 'n aangename kamp-ervaring sal hê, is daar egter reëls om geraas laat in die aand te beperk. Om dieselfde rede word troeteldiere ongelukkig nie op die terrein toegelaat nie.
Die huidige tarief is R170 per staanplek per dag (2 persone + 1 voertuig ingesluit), met ‘n bybetaling van R70 per persoon per dag vir elke ekstra persoon tot ‘n maksimum 6 persone per staanplek. R35 per persoon per dag vir nie-skoolgaande kinders. Maksimum 1 voetuig per staanplek. Arriveer vanaf 14h00 en vertrek voor 11h00. Arriveer- en vertrek tye is aanpasbaar indien die kamp nie vol is nie. ToekomsVenster: Hemelse wysheid teenoor aardse wysheid | Maroela Media
Is daar ‘n wyse en verstandige mens onder julle? Dan moet hy dit toon deur sy goeie gedrag en deur dade wat van nederigheid en wysheid getuig. – Jak. 3:13
Ons wêreld gaan gebuk onder gruwelike menseregte vergrype. In ons eie land onderskei ons onsself as een van die mees gewelddadigste lande ter wêreld. Respek vir vroue en kinders ontbreek. Korrupsie neem steeds hand oor hand toe. Eiebelang staan bo aan die lys. Politieke opportunisme en blatante verwoesting van mense se lewens is aan die orde van die dag. By die Kaapse universiteit is leerkragte in die mate getraumatiseerd oor die intimidasie wat met die “fees must fall” veldtog gepaard gaan dat hulle emosionele skade ly.
Suid-Afrika is nie ŉ geloofwaardige kandidaat wanneer dit by goeie gedrag en wysheid kom nie. Dit gaan rof en uitkoms lyk nie baie naby te wees nie. Ons land is op ŉ glyskaal af onder toe en tensy leiers in die besonder ŉ goeie en gawe dosis wysheid bekom voorspel die toekoms niks goed nie. Nederigheid is so ŉ mooi eienskap. Net so aantreklik as wat egte nederigheid is net so afstootlik is die meerderwaardigheid en arrogansie wat die optrede van baie in ons land kenmerk. Ons vrees vir die toekoms van ons kinders. Dit kan te laat word.
Sal iemand (ek en jy) nie asseblief na vore tree en help red wat te redde is nie?